CELEX: 32016D0696
Language: et
Date: 2016-05-04 00:00:00
Title: Komisjoni rakendusotsus (EL) 2016/696, 4. mai 2016, millega muudetakse otsust 2006/473/EÜ, millega tunnistatakse teatavad kolmandad riigid ja teatavad kolmandate riikide alad vabaks bakteritest Xanthomonas campestris (kõik tsitruselistele patogeensed tüved) ja Guignardia citricarpa Kiely (kõik tsitruselistele patogeensed tüved) (teatavaks tehtud numbri C(2016) 2614 all)

5.5.2016   
            
            
               ET
            
            
               Euroopa Liidu Teataja
            
            
               L 120/33
            
         KOMISJONI RAKENDUSOTSUS (EL) 2016/696,
   4. mai 2016,
   millega muudetakse otsust 2006/473/EÜ, millega tunnistatakse teatavad kolmandad riigid ja teatavad kolmandate riikide alad vabaks bakteritest Xanthomonas campestris (kõik tsitruselistele patogeensed tüved) ja Guignardia citricarpa Kiely (kõik tsitruselistele patogeensed tüved)
   
      
         (teatavaks tehtud numbri C(2016) 2614 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle IV lisa A osa I jao punkte 16.2 ja 16.4,
   ning arvestades järgmist:
   
               (1)
            
            
               Komisjoni otsusega 2006/473/EÜ (2) tunnistatakse teatavad kolmandad riigid ja teatavad kolmandate riikide alad vabaks bakteritest Xanthomonas campestris (kõik tsitruselistele patogeensed tüved) ja Guignardia citricarpa Kiely (kõik tsitruselistele patogeensed tüved).
            
         
               (2)
            
            
               Otsusega 2006/473/EÜ on Louisiana osariik Ameerika Ühendriikides tunnistatud vabaks bakterist Xanthomonas campestris (kõik tsitruselistele patogeensed tüved). Vastavalt USA esitatud teabele ei tuleks aga Louisiana osariiki enam tunnistada vabaks nimetatud kahjulikust organismist.
            
         
               (3)
            
            
               Otsusega 2006/473/EÜ on Uruguay tunnistatud vabaks bakterist Guignardia citricarpa Kiely (kõik tsitruselistele patogeensed tüved). Vastavalt Uruguay esitatud teabele ja korduvate kinnipidamiste tõttu ei tuleks Uruguayd enam tunnistada vabaks nimetatud kahjulikust organismist.
            
         
               (4)
            
            
               Otsusega 2006/473/EÜ tunnistatakse kõik Ameerika Ühendriikide alad vabaks bakterist Guignardia citricarpa Kiely (kõik tsitruselistele patogeensed tüved), välja arvatud Collieri, Hendry ja Polki maakonnad Florida osariigis. Vastavalt USA esitatud teabele ei tuleks Lee maakonda enam tunnistada vabaks nimetatud kahjulikust organismist.
            
         
               (5)
            
            
               Seepärast tuleks otsust 2006/473/EÜ vastavalt muuta.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2006/473/EÜ muudetakse järgmiselt.
   
               1)
            
            
               Artikli 1 lõike 2 punkt c asendatakse järgmisega:
               
                           „c)
                        
                        
                           Ameerika Ühendriikides: Arizona, California, Guam, Hawaii, Põhja-Mariaanid, Puerto Rico, Ameerika Samoa, Texas ja Ameerika Ühendriikide Neitsisaared;“.
                        
                     
         
               2)
            
            
               Artiklit 3 muudetakse järgmiselt:
               
                           a)
                        
                        
                           lõike 1 punkt a asendatakse järgmisega:
                           
                                       „a)
                                    
                                    
                                       kõik tsitruselisi kasvatavad kolmandad riigid Euroopas, Põhja-, Kesk- ja Lõuna-Ameerikas ja Kariibi mere piirkonnas (v.a Argentina, Brasiilia, Ameerika Ühendriigid ja Uruguay);“;
                                    
                                 
                     
                           b)
                        
                        
                           lõike 2 punkt e asendatakse järgmisega:
                           
                                       „e)
                                    
                                    
                                       Ameerika Ühendriigid: kõik alad, v.a Florida osariigis paiknevad Collieri, Hendry, Lee ja Polki maakonnad.“
                                    
                                 
                     
         Artikkel 2
   Käesolev otsus on adresseeritud liikmesriikidele.
   
      Brüssel, 4. mai 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      (2)  Komisjoni 5. juuli 2006. aasta otsus 2006/473/EÜ, millega tunnistatakse teatavad kolmandad riigid ja teatavad kolmandate riikide alad vabaks bakteritest Xanthomonas campestris (kõik tsitruselistele patogeensed tüved), Cercospora angolensis Carv. et Mendes ja Guignardia citricarpa Kiely (kõik tsitruselistele patogeensed tüved) (ELT L 187, 8.7.2006, lk 35).